KUUENDA KOOSSEISU

**OTSUS**

### Haapsalu, 30. november 2012 nr

 Eelnõu

### Haapsalu linna osalemine korraldatud

### jäätmeveo ühishankes koos Ridala vallaga

Juhindudes kohaliku omavalitsuse korralduse seaduse § 62 lg 1 p 1 ja jäätmeseaduse § 67 lg 1 ning haldusmenetluse seadusest, Haapsalu Linnavolikogu otsustab:

1. Teha Ridala vallale ettepanek korraldada ühiselt riigihange korraldatud jäätmeveo teenuse osutaja leidmiseks.
2. Otsus jõustub teatavakstegemisest.

Jaanus Karilaid

Volikogu esimees

SELETUSKIRI

Eelnõule „Haapsalu linna osalemine korraldatud jäätmeveo ühishankes koos Ridala vallaga“

Ridala Vallalitsus on teinud Haapsalu Linnavalitsusele koostöö ettepaneku teostada ühiselt korraldatud jäätmevedu. Haapsalu linnas on kokku 8138 jäätmevaldajat (kortermajade korteriomanikud loetakse jäätmevaldajateks) 2144 kinnistul (erinevatel põhjustel Haapsalu Linnavalitsuse korraldusega vabastatuid 101), kellest 1356 osalevad korraldatud jäätmeveos. Enamiku jäätmevaldajatest moodustaksid Haapsalu linna ja Ridala valla tiheasustusega alade elanikud, mistõttu võiks eeldada, et hanke tulemusena saadud veohind ei ole Haapsalu linna elanikule oluliselt erinev. Ridala valla hajaasustusega piirkondade paljud jäätmevaldajad on hetkel vabastatud jäätmeveo lepingu sõlmimise kohustusest, kuna sobiv juurdepääs nende kinnistutele puudub. Ei ole ette näha, et see olukord muutuks. Sellest tulenevalt võiks arvata, et hajaasustusega piirkondadest jäätmevedu hinnale olulist mõju ei avalda.

Oluliseks argumendiks ühiseks hanke korraldamiseks oleks see, et ühes veopiirkonnas kahe ja enama kinnistu omanikul ei ole vaja omada mitut jäätmeveolepingut, mistõttu muutub olukord soodsamaks neile linnaelanikele, kellel on kinnistu Ridala vallas. Hinnanguliselt on selliseid jäätmevaldajaid Haapsalu linnas 470 (35% koguarvust) ja Ridala vallas 101, kes omavad jäätmeveo lepingut nii vallas kui linnas.

Plaanitav hankeperiood oleks 3 aastat.

Jäätmejaam ei ole korraldatud jäätmeveo osa.

Korraldatud Jäätmeveo ühishanke väljakuulutamise eeldatav aeg on 2012 jaanuar-veebruar.

Linnavalitsus teeb ettepaneku eelnõu otsusena vastu võtta.

Peeter Vikman, aselinnapea

19.11.2012